K O R R A L D U S						 

Haapsalu			08. oktoober 2025 nr 895

Sundvalduse seadmine ja tee kohalikuks teeks määramine

Haapsalu linnas Tanska külas asuvad Kadaka tee 27 (kinnistu reg-osa nr 189232), Kadaka tee 29 (kinnistu reg-osa nr 500132), Sirmiku tee 2 (kinnistu reg-osa nr 940332), Sirmiku tee 5 (kinnistu reg-osa nr 157632), Sirmiku tee 7 (kinnistu reg-osa nr 316932), Sirmiku tee 9 (kinnistu reg-osa nr 617232) ja Sirmiku tee 11 (kinnistu reg-osa nr 2036532) kinnisasjad, mis on koormatud 09.11.2015 notariaallepingujärgselt tähtajatu ja tasuta isikliku kasutusõigusega Ridala valla (haldusreformijärgselt Haapsalu linn) kasuks Sirmiku  tee (teeregistri nr 6740449) avalikuks kasutamiseks ning Sirmiku tee teealuse maa kasutamiseks. Avalikult kasutatavate Sirmiku tee teelõikude vahele jäävad kolm eravalduses olevat teelõiku Sirmiku tee 1 (kinnistu reg-osa nr 175132), Sirmiku tee 4 (kinnistu reg-osa nr 211632) ja Sirmiku tee 6 (kinnistu reg-osa nr 315132) kinnisasjadel. Nimetatud kinnisasjade omanikud andsid oma nõusoleku kinnistul paikneva Sirmiku tee tee osa avalikku kasutusse andmiseks.

Eratee avalikku kasutusse määramiseks on teekasutamise õigus võimalik lahendada sundvalduse seadmisega. Sundvaldus on tee avaliku kasutuse tagamiseks haldusaktiga seatav avalik-õiguslik kitsendus, mille kohta kantakse märge Piiratud Asjaõiguste Ruumiandmete Infosüsteemi (pari.kataster.ee) ja kehtib kinnisasja igakordse omaniku suhtes.

Haapsalu linna üldplaneeringu kohaselt on põhjendatud tee avalikku kasutusse võtmine, kui tee teenindab kahte või enamat aastaringselt kasutuses olevat hoonestatud maaüksust või tegemist on teelõiguga juba osaliselt avalikus kasutuses olevast teest. Vastavalt eeltoodule on sundvalduse seadmine põhjendatud ning puuduvad sundvaldust välistavad asjaolud. Tegemist on olemasoleva teega. Sundvalduse seadmisel jätkub maa kasutamine sarnasel viisil ning see ei muuda kinnisasja senist maakasutust, kuid lisandub igaühe teel liikumise õigus. Tee kasutusala võrra väheneb kinnisasja maamaks. 

Juhindudes kinnisasja avalikes huvides omandamise seaduse § 2 lg 2, § 4 lg 1 p 8, § 39 lg 1, § 39 lg 2, ehitusseadustiku § 92 lg 7, § 94 lg 1, § 94 lg 2, kohaliku omavalitsuse korralduse seaduse § 22 lg 2, Haapsalu Linnavolikogu 28.06.2019 otsuse nr 155 „Volituste andmine“, Haapsalu Linnavolikogu 20.12.2024 otsuse nr 174 „Kohalike teede andmete määramiseks ja teeregistrisse andmete esitamiseks volituste andmine“ ja haldusmenetluse seaduse 
Haapsalu Linnavalitsus 

k o r r a l d a b: 

1.	Seada Haapsalu linna kasuks tähtajatu ja tasuta sundvaldus:
1.1	Haapsalu linnas Tanska külas Sirmiku tee 1 kinnisasjal (kinnistu reg-osa nr 175132, katastritunnus 67401:001:0752) asuva 63 m2 piirangualaga ja Piiratud Asjaõiguste Ruumiandmete Infosüsteemis (PARI) ruumiandmete tunnusega nr 955350 Sirmiku tee tee osa avalikuks kasutamiseks vastavalt piiranguala ruumikujule (lisa 1)“.
1.2	Haapsalu linnas Tanska külas Sirmiku tee 4 kinnisasjal (kinnistu reg-osa nr 211632, katastritunnus 67403:006:0120) asuva 116 m2 piirangualaga ja Piiratud Asjaõiguste Ruumiandmete Infosüsteemis (PARI) ruumiandmete  tunnusega nr 981172 Sirmiku tee tee osa avalikuks kasutamiseks vastavalt piiranguala ruumikujule (lisa 2)“.
1.3	Haapsalu linnas Tanska külas Sirmiku tee 6 kinnisasjal (kinnistu reg-osa nr 315132, katastritunnus 67403:006:0080) asuva 44 m2 piirangualaga ja Piiratud Asjaõiguste Ruumiandmete Infosüsteemis (PARI) ruumiandmete  tunnusega nr 955355 Sirmiku tee tee osa avalikuks kasutamiseks vastavalt piiranguala ruumikujule (lisa 3)“

2.	Sundvaldusega tekib käesoleva korralduse punktis 1 nimetatud kinnisasjade igakordsetele omanikele kohustus taluda sundvalduse alal tee ja tee aluse maa avalikku kasutamist Haapsalu linna ja kõikide kolmandate isikute poolt.   

3.	Haapsalu linn tagab käesoleva korralduse punktis 1 nimetatud sundvalduse alal teehoiu (hooldamine, remontimine) ja võtab üle tee omaniku kohustused, õigused ja vastutuse ning kannab kõik omanikukohustuse täitmisega seotud rahalised kohustused.

4.	Määrata Haapsalu linnas Tanska külas asuv Sirmiku tee kohalikuks teeks ja esitada Transpordiametile tee avalikuks kasutamiseks määratud erateena teeregistrisse kandmiseks teeregistri numbriga 6740449 ja pikkusega 251 meetrit. Sirmiku tee asub järgmistel kinnisasjadel: 
4.1 Kadaka tee 27 (kinnistu reg-osa nr 189232, katastritunnus 67403:006:0090);
4.2 Kadaka tee 29 (kinnistu reg-osa nr 500132, katastritunnus18401:001:0002);
4.3 Sirmiku tee 1 kinnisasjal (kinnistu reg-osa nr 175132, katastritunnus 67401:001:0752);
4.4 Sirmiku tee 2 (kinnistu reg-osa nr 940332, katastritunnus 18401:001:0001);
4.5 Sirmiku tee 4 kinnisasjal (kinnistu reg-osa nr 211632, katastritunnus 67403:006:0120) 
4.6 Sirmiku tee 5 (kinnistu reg-osa nr 157632, katastritunnus 67401:001:0755);
4.7 Sirmiku tee 6 kinnisasjal (kinnistu reg-osa nr 315132, katastritunnus 67403:006:0080);
4.8 Sirmiku tee 7 (kinnistu reg-osa nr 316932, katastritunnus 67403:006:0040);
4.9 Sirmiku tee 9 (kinnistu reg-osa nr 617232, katastritunnus 67403:006:0150);
4.10 Sirmiku tee 11 (kinnistu reg-osa nr 2036532,  katastritunnus 67403:006:0140).

5.	Korraldus jõustub teatavakstegemisest.

6.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea 			
			Erko Kalev
			Linnasekretär